CELEX: C2006/294/113
Language: da
Date: 2006-12-02 00:00:00
Title: Sag T-268/06: Sag anlagt den 22. september 2006 — Olympiaki Aeroporia Ypiresies mod Kommissionen

2.12.2006   
            
            
               DA
            
            
               Den Europæiske Unions Tidende
            
            
               C 294/55
            
         Sag anlagt den 22. september 2006 — Olympiaki Aeroporia Ypiresies mod Kommissionen
   (Sag T-268/06)
   (2006/C 294/113)
   Processprog: græsk
   Parter
   
      Sagsøger: Olympiaki Aeroporia Ypiresies (ved avocats T. Soames, G. Goeteyn, S. Mavroghenis og M. Pinto de Lemos, Fermiano Rato)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation i henhold til artikel 230 og 231 EF af fastsættelsen af det maksimumbeløb på 668 783 057 GDR i artikel 1 i Kommissionens beslutning K(2006) 1580 endelig udg. af 26. april 2006, der som erstatning lovligt kan ydes sagsøgeren for tidsrummet 11.-14. september 2001.
            
         
               —
            
            
               Annullation af artikel 2 i den anfægtede beslutning, hvorefter de erstatningsbeløb, der er ydet sagsøgeren, ikke er forenelige med fællesmarkedet.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning K(2006) 1580 endelig udg. af 26. april 2006 om ordningen for statsstøtte C 39/2003 (tidligere NN 119/2002), som Den Hellenske Republik anvendte på flyselskaber på grund af de tab, disse havde lidt i tidsrummet 11.-14. september 2001.
   Sagsøgeren gør for det første gældende, at Kommissionen ved at antage, at den økonomiske støtte som erstatning for det tab, som opstod efter den 14. september 2001, ikke er direkte forbundet med lukningen af De Forenede Staters luftrum efter terroristangrebet den 11. september 2001, hvorfor den nævnte støtte ifølge Kommissionen udgør statsstøtte, som er uforenelig med fællesmarkedet, har anlagt en åbenbart fejlagtig vurdering af de faktiske omstændigheder og derfor handlet i strid med artikel 87, stk. 2, litra d), EF.
   Sagsøgeren gør endelig gældende, at den fuldstændige mangel på begrundelse for afslaget på den omtvistede erstatning er en væsentlig formmangel, som må medføre den anfægtede beslutnings annullation.